Шул ваҡытта бының эргәһенән һүрәт оҫтаһы-рәссам үтеп барғанда, кинәт был егеткә күҙе төшөп, матурлығына хайран ҡалды, сүрәтен рәсемгә төшөрөп, һатып файҙа алырға уйланы. Шул фекер менән ул егетте уятты һәм оҫтаханаһына алып ҡайтып, сүрәтен төшөрә башланы. Эш тамам булғас, һүрәт оҫтаһы егеткә йөҙ дирһәм аҡса биреп оҙатты. Матур егет һүрәт оҫтаһының өйөнән сыҡҡас, ҡала ҡапҡаһына былай тип яҙҙы: «Сибәрлегемдең бер көнлөк эш бәйәһе — йөҙ дирһәм». Унан һуң юлдаштарына аҡса һәм аҙыҡ-түлек алып ҡайтты.